**DĖL ROMUALDOS CEGELSKIENĖS SKYRIMO Į ROKIŠKIO MOKYKLOS-DARŽELIO „ĄŽUOLIUKAS“ DIREKTORĖS PAREIGAS**

2019 m. gruodžio 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 12.19 punktu, Lietuvos Respublikos biudžetinių įstaigų įstatymo 4 straipsnio 3 dalies 2 punktu bei 9 straipsnio 1 dalimi, Lietuvos Respublikos švietimo įstatymo 59 straipsnio 1, 2 ir 4 dalimis, Lietuvos Respublikos darbo kodekso 41 straipsnio 3 dalimi ir 68 straipsnio 4 dalimi, Lietuvos Respublikos korupcijos prevencijos įstatymo 9 straipsniu, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo (aktuali redakcija), patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, 45 ir 46 punktais ir atsižvelgdama į Konkurso Rokiškio mokyklos-darželio „Ąžuoliukas“ direktoriaus pareigoms eiti atrankos 2019 m. lapkričio 22 d. posėdžio protokolą, į Lietuvos Respublikos Specialiųjų tyrimų tarnybos 2019 m. gruodžio 6 d. raštą Nr. 4-01-10414 bei į Romualdos Cegelskienės 2019 m. gruodžio 5 d. prašymą, Rokiškio rajono savivaldybės taryba n u s p r e n d ž i a:

1. Skirti Romualdą Cegelskienę į Rokiškio mokyklos-darželio „Ąžuoliukas“ direktorės pareigas nuo 2020 m. sausio 2 d. iki 2025 m. sausio 1 d. (penkerių metų kadencijai).

2. Įgalioti Rokiškio rajono savivaldybės merą Ramūną Godeliauską atlikti darbo sutarties su Rokiškio mokyklos-darželio „Ąžuoliukas“ direktore Romualda Cegelskiene pratęsimo įforminimą ir įgyvendinti kitas funkcijas, susijusias su švietimo įstaigos vadovo darbo santykiais, Darbo kodekso ir kitų teisės aktų nustatyta tvarka.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROMUALDOS CEGELSKIENĖS SKYRIMO Į ROKIŠKIO MOKYKLOS-DARŽELIO „ĄŽUOLIUKAS“ DIREKTORĖS PAREIGAS“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – skirti Romualdą Cegelskienę į Rokiškio mokyklos-darželio „Ąžuoliukas“ direktorės pareigas bei įgalioti savivaldybės merą Ramūną Godeliauską atlikti darbo sutarties su Rokiškio mokyklos-darželio „Ąžuoliukas“ direktore Romualda Cegelskiene pratęsimo įforminimą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos biudžetinių įstaigų įstatymas, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašas, Lietuvos Respublikos darbo kodeksas, Lietuvos Respublikos korupcijos prevencijos įstatymas, Lietuvos Respublikos švietimo įstatymas.

**Sprendimo projekto esmė.**

Viena iš savivaldybės tarybos išimtinių kompetencijų, nurodyta Lietuvos Respublikos vietos savivaldos įstatymo 16 straipsnio 2 dalies 21 punkte, yra savivaldybės mokymo ir auklėjimo (toliau – švietimo) įstaigų vadovų skyrimas ir atleidimas iš jų teisės aktų nustatyta tvarka, todėl parengtas šis tarybos sprendimo projektas.

Kadangi Rokiškio mokyklos-darželio „Ąžuoliukas“ direktorės Romualdos Cegelskienės kadencijos pabaiga – 2020 m. sausio 1 d., todėl vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu (aktuali redakcija), patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, 2019 m. birželio 25 d. buvo paskelbtas konkursas Rokiškio mokyklos-darželio „Ąžuoliukas“ direktoriaus pareigoms eiti. 2019 m. lapkričio 22 d. vyko konkurso Rokiškio mokyklos-darželio „Ąžuoliukas“ direktoriaus pareigoms eiti atrankos posėdis. Konkursą laimėjo Romualda Cegelskienė. Konkurso rezultatai įstatymų nustatyta tvarka nebuvo skundžiami. Prieš skiriant Romualdą Cegelskienę į pareigas, buvo kreiptasi į Lietuvos Respublikos Specialiųjų tyrimų tarnybą dėl informacijos apie ją, kaip asmenį siekiantį eiti direktoriaus pareigas*.* Gautoje pažymoje nenurodyta aplinkybių dėl kurių Romualda Cegelskienė negalėtų eiti direktorės pareigų.

Lietuvos Respublikos švietimo įstatymo 59 straipsnio 4 dalyje reglamentuota, kad „Pasibaigus valstybinės ar savivaldybės švietimo įstaigos (išskyrus aukštąsias mokyklas) vadovo penkerių metų kadencijai, jis iš pareigų atleidžiamas, **išskyrus atvejus, kai jis laimi viešą konkursą švietimo įstaigos vadovo pareigoms eiti ir skiriamas į švietimo įstaigos vadovo pareigas naujai kadencijai.** Valstybinės ar savivaldybės švietimo įstaigos (išskyrus aukštąsias mokyklas) vadovas, baigęs penkerių metų kadenciją, turi teisę dalyvauti tos pačios švietimo įstaigos viešame konkurse vadovo pareigoms eiti.“, todėl Romualda Cegelskienė skiriama naujai penkerių metų kadencijai.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio mokyklai-darželiui „Ąžuoliukas“ bus paskirtas direktorius;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio mokyklai-darželiui „Ąžuoliukas“ bus paskirtas direktorius, kuris organizuos biudžetinės įstaigos darbą, kad būtų įgyvendinami gimnazijos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

Mokyklos-darželio direktoriaus pareiginė alga mokama iš Mokymo lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė